**Айтǎр, айтăр , ачасем!**

(кěçěн классри ачасем валли çырнǎ класс сехечĕ) Сценарин авторĕ: Сорокина Алевтина Петровна, *Шупашкар хулин 65-мĕш шкулĕн пуçламăш класс вĕрентекенĕ*

**Тӗллевсем:**

1. Вăйă майĕпе ачасен калаҫу чӗлхине, тавракурăмне аталантарасси.
2. Иван Яковлевич Яковлев пурнӑҫӗпе, ӗҫӗ-хӗлӗпе кӗскен паллаштарасси,
3. Чăваш халах вӑйӑ сӑввисемпе юррисен илемне, асамлӑхне туйса илесси.

**Кирлӗ хатӗрсем: 1.** И Я Яковлев портречĕ, кĕнеке выставки, : компьютер, сасă колонкисем;

2.Сармантей,чăх, шăши, хапха, шыв, вăкăр, костюмĕсем;

çĕнĕ çын калăплама: тухья, саппун, витресем; хунямăшне калăплама: тухья, саппун, хутран ăсталанă катка; ывǎлне калăплама: карттус, атă, пуртă.

Вěрентекен:

Чăвашла паян юрлатпăр,

Чăвашла сăвă калатпăр.

Чăваш тумĕ тăханса

Чăвашла ак вай вылятпăр.

1 –мěш ертÿçě: Ырă кун пултăр, хаклă хǎнасем!

2 –мěш ертÿçě: Сывлăх сунатпăр, юлташсем!

1 –мěш ертÿçě: Айтǎр вǎййа выляр-и те

 Çĕнĕ юрă юрлар-и!

 Пирĕн çине хǎнасем те

 Ǎшшăн пăхса ларччăр-и!

 Ачисем: Выляр, выляр.

2 –мěш ертÿçě: Пурне те вǎйǎ картине чĕнетĕп.

(Ика ача хапха пулса тăраççĕ, ытти ачасем карталанса хапха витĕр тухнă май юрлаççĕ)

Айтăр, айтăр ачасем!

Айтăр, айтăр ачасем!

Айтăр, ачасем, хапха витĕр пахчана! ( 2 хут юрламалла)

Хупах, хупахне татса.

Хупах, хупахне татса.

Хупах, хупах, хупах татса вăрăм кепе çĕлĕпĕр. ( 2 хут юрламалла)

Çанни, çаннийесене.

Çанни, çаннийесене.

Çанни, çанни, çаннисене чавса таран тăвăпăр. ( 2 хут юрламалла)

**1 –мěш ертÿçě:** Ачасем, айтǎр ят пĕлмелле выляр.

 Ачасем: Выляр, выляр. (Ачасем вǎйǎ картине тǎраççĕ.)

 2 –мěш ертÿçě: Кам ят пĕлекене пулать?

 1 –мěш ертÿçě: Халех пĕлĕпĕр. (ача шут савви калать)

 Икĕ кишĕр, пĕр сухан,

 Эс тухатăн. Вал юлать.

(Суйланă ача карта варрине куçне хупса ларать. Ачасем ун тавра утса юрă юрлаççĕ. )

Ларать, ларать,

 (Ача ячĕ) ларать

 Шĕшкĕ тĕмĕ айĕнче.

Çиет, çиет, (ача ячĕ) çиет

Шĕшкĕн сарǎ мǎйǎрне.

Вǎхǎт çитсен, тǎрас пулать,

Ятне тěрěс калас пулать.

(Сǎвǎ каласа пĕтерсен, çаврǎнма чарǎнаççĕ. Варринче ларакан ачана тепĕр ача тухса хулпуççинчен тытать те хăй вырăнне кайса тăрать)

**Ачисем:**Пĕлеймерĕн, пĕлеймерĕн.

**Ача:** Ку Карина. Тĕрĕс каларǎм-и?

1 –мěш ертÿçě: Çук. Ку Карина мар. Мĕн тутарас?

Ачасем: Сăвǎ калаттарас.

(Ача сăвă калать)

2-мĕш ертÿçĕ:

Пĕре, иккĕ,виççĕ,

тăваттă, пиллĕк, улттă,

 çиччĕ, сакăр, тăххăр,

 вуннăмĕшĕ сик тух.

(Ача ушкăн варрине тухать, аллипе питне хуплать)

Ачасем:

Ларать, ларать,

 (Ача ячĕ) ларать

 Шĕшкĕ тĕмĕ айĕнче.

Çиет, çиет, (ача ячĕ) çиет

Шĕшкĕн сарǎ мǎйǎрне.

Вǎхǎт çитсен, тǎрас пулать,

Ятне тěрěс калас пулать.

(Сǎвǎ каласа пĕтерсен, çаврǎнма чарǎнаççĕ. Варринче ларакан ачана тепĕр ача тухса хулпуççинчен тытать те хăй вырăнне кайса тăрать)

Ача : Ку Рома. Тĕрĕс каларǎм-и?

Ачисем: Пĕлеймерĕн, пĕлеймерĕн.

1 –мěш ертÿçě: Мĕн тутарас?

2-мĕш ертÿçĕ: Айтăр-ха ыйтса пĕлер унтан. Кам вăл чăваш халăхне çутта кăлараканĕ?

Ача: Иван Яковлевич Яковлев.

1 –мěш ертÿçě: Çапла, Иван Яковлевич Яковлев чăваш халăхне çутта кăлараканĕ, аслă вĕрентекенĕмĕр. Вăл 1848 çулта апрелĕн 25- мĕшĕнче Тутарстанăн Кăнна Кушки ялĕнче çуралнă.

2-мĕш ертÿçĕ: Яковлев чăваш çырулăхне, литературине аталанма çул уçаканĕ. Иван Яковлев шкулсем уçнă, чăваш алфавитне тунă, букварь хатĕрленĕ, ачасем валли калавсем çырнă.

Вĕрентекен: Ачалахĕ Иванăн йывăр пулнă. Çуралсанах тăлăха юлнă. Ăна усрава ĕçчен Пахом çемьи илнĕ. Ача тăван мар çемьере те ют çын пулман, ăна юратнă, ĕçчен çын пулма вĕрентсе ÿстернĕ. Пушă вăхăтра ялти ачасемпе выляма юратнă.

Авалхи вăййă «Çерем пăсса вир акрăм…» аса илер-ха.

(Ачасем икĕ ушкăна пайланаççĕ )

-Çерем пăсса вир акрăм…

-\_Эпир ăна, эпир ăна таптатпăр.

-Эсир мĕнпе таптатăр?

-Кĕту кĕртсе, кĕту кĕртсе таптатпăр.

-Эпир ăна тытатпăр.

-Эсир мĕнпе, эсир мĕнпе тытатăр?

-Чĕн йĕвенпе тытатпăр.

\_-Эпир ăна, эпир ăна илетпĕр.

-Эсир мĕнпе илетĕр?

-Пин сум парса, пин сум парса илетпĕр.

-Пире пин сум кирлĕ мар.

-Тата сире, тата сире мĕн кирлĕ?

-Пире кирлĕ сарă хĕр.

-Сарă хĕрĕ, сарă хĕрĕ мĕн ятлă?

-Сарă хĕрĕ Илемпи.

(Кашни йĕркене 2 хут юрламалла.) (Ача алă татать. Татаймасан çав ушкăнрах юлать.

Юлашкинчен вăй виçеççĕ).

1 –мěш ертÿçě:

Халĕ кăштах канас пулать.

2-мĕш ертÿçĕ: Паян эпир И.Я.Яковлев çырнă «Сармантей» юмах аса илĕпĕр.(Пĕр ушкăн ачасем лараççĕ, теприсем Сармантей юмах кăтартма хатĕрленеççĕ )

Юмах калаканĕ:

 Сармантейĕн сарă чăххи сарă çăмарта тунă; ăна шăши пынă та хÿрипе çапса çĕмĕрнĕ. Сармантей те йĕрет, сарă чăххи те какалать.(Сармантей ларать, сар чăх тухать те çăмарта хăварать, шăши чупса тухса çăмартана ÿкереть, чăх какалать)

Хапха калать:
— Манăн та уçăлса хупăнас. (уçăлса хупăнать)
Юмах калаканĕ:Анать вăкăр шыва куллен-кун.
Вăкăр:

— Хапха, эсĕ мĕншĕн уçăлса хупăнатăн?
Хапха:

— Уçăлса хупăнмасăр, Сармантейĕн сарă чăххи сарă çăмарта тунă; ăна шăши пынă та хÿрипе çапса çĕмĕрнĕ. Сармантей те йĕрет, сарă чăххи те какалать.

Вăкар калать:
— Манăн та мĕкĕрсе анас. (Мĕкĕрсе анать)

Шыв калать:
— Мĕншĕн, вăкар, мĕкĕретĕн?
Вăкăр:

— Мĕкĕрмесĕр, Сармантейĕн сарă чăххи сарă çăмарта тунă; ăна шăши пынă та хÿрипе çапса çĕмĕрнĕ. Сармантей те йĕрет, сарă чăххи те какалать, хапхи те уçăлса хупăнать.
Шыв калать:
— Манăн та хумханас.

Юмах калаканĕ:Пĕр çĕнĕ çын шыв ăсма анать:
Çĕнĕ çын:

— Шыв, мĕншĕн хумханатăн? —
Шыв:

— Хумханмасăр. Сармантейĕн сарă чăххи сарă çăмарта тунă; ăна шăши пынă та хÿрипе çапса çĕмĕрнĕ. Сармантей те йĕрет, сарă чăххи те какалать, хапхи те уçăлса хупăнать, вăкăрĕ те мĕкĕрет, тет.
Çĕнĕ çын калать:
— Манăн та пĕр витрине çапса çĕмĕрес, ( Çапса çĕмĕрет витрине. Киле таврăнать.Хунямăшĕ чуста çăрать.)
Хунямăшĕ:

— Кин, мĕншĕн хăрах витрепе анчах ăсса килтĕн?
Кинĕ:

— Ăсса килмесĕр, Сармантейĕн сарă чăххи сарă çăмарта тунă; ăна шăши пынă та хÿрипе çапса çĕмĕрнĕ. Сармантей те йĕрет, сарă чăххи те какалать, хапхи те уçăлса хупăнать тет, вăкăрĕ те мĕкĕрет, шыв та хумханать, тет.
Хунямашĕ калать:
— Манăн та чустана кăларса ывăтас, ( Кăларса ывăтать.)
Халап калаканĕ:Ывалĕ кайнă вăрмана. Таврăнать вăрмантан.

 Ывăлĕ :
— Мĕншĕн яшка пĕçермерĕр?

Амăшĕ калать:
— Сармантейĕн сарă чăххи сарă çăмарта тунă; ăна шăши пынă та хÿрипе çапса çĕмĕрнĕ. Сармантей те йĕрет, сарă чăххи те какалать, хапхи те уçăлса хупăнать тет, вăкăрĕ те мĕкĕрет, шыв та хумханать, çĕнĕ çын та хăрах витрине çапса çĕмĕрнĕ.
Ывалĕ :
— Манăн та хăрах атта кăларса ывăтас. ( Кăларса ывăтать)
Юмах калаканĕ: Пĕтрĕ.(Юмах лартакан ачасем пурте пуç таяççĕ)

Вĕрентекен: Ачасем, эсир паян питĕ маттур. Иван Яковлевич Яковлев çинчен те аса илтĕр.Чăваш халах вӑйӑ сӑввисемпе юррисен илемне те туйса илме пулăшрăр хăнасене.

1 –мěш ертÿçě: Сывӑ пулӑр, хӑнасем!

2-мĕш ертÿçĕ:Чипер юлӑр, тантӑшсем!

Пурте: Тепре тӗл пуличчен!